Pos beskikbaar: Senior leksikograaf – Pharos Woordeboeke (Kaapstad) | LitNet
Pharos Woordeboeke, ’n druknaam van NB-Uitgewers, het tans ’n vakature vir ’n senior leksikograaf by hul kantoor in Kaapstad.
Slegs gesoute leksikograwe of kandidate wat oor ’n meestersgraad in leksikografie of linguistiek beskik, sal vir hierdie uitdagende posisie in aanmerking geneem word. Buitengewoon goeie taalvaardigheid en in sowel Afrikaans as Engels is nodig. Hierbenewens is die kapasiteit om probleme op ’n professionele en kreatiewe wyse op te los noodsaaklik, asook die vermoë om as deel van ’n span onder druk te werk en sperdatums te haal. Kandidate moet voorts oor rekenaargeletterdheid beskik.
Die suksesvolle kandidaat sal aan die Hoof: Pharos Woordeboeke verslag doen en verantwoordelik wees vir leksikografiese werk aan eentalig verklarende woordeboeke, tweetalige woordeboeke en ander taaltekste, algemene leksikografiese werk, korpusontleding en proefleeswerk en redigering.
Kandidate kan aansoek doen via die volgende skakel: https://media24.simplify.hr/Vacancy/Apply/sbqqyk
Indien die uitgewery nie binne twee weke na die sluitingsdatum met ’n aansoeker in verbinding getree het nie, was hy/sy aansoek onsuksesvol. NB-Uitgewers is onder geen verpligting om hierdie vakature te vul nie.